|  |
| --- |
| Ιεράπετρα 24-10-2024  Αρ. Πρ. ΕΞ. 902 |
| ΠΡΟΣ: - Πρωθυπουργό κ. ΜΗΤΣΟΤΑΚΗ Κ.  - Υπουργικό Συμβούλιο ΚΟΙΝ : - ΜΜΕ |

****

**Στόμιο Ιεράπετρας / ΤΚ.72200 / Τ:28420.41335, e-mail: eniaios.asil.ier@gmail.com**

[**www.agrotikosierapetras.gr**](http://www.agrotikosierapetras.gr)

**Θέμα: «Απρόσκοπτη μετακίνηση για την Περιφέρεια Κρήτης»**.

Αξιότιμοι,

Με την παρούσα επιστολή θα θέλαμε να σας εκφράσουμε την έντονη δυσαρέσκεια μας καθώς τις τελευταίες μέρες, οι κάτοικοι της Κρήτης δεν έχουν το δικαίωμα στην ελεύθερη μετακίνηση προς την ηπειρωτική Ελλάδα.

Το γεγονός αυτό από μόνο του δεν συνάδει καθόλου με το μοντέλο ανάπτυξης το οποίο παρουσιάζει και υλοποιεί η Κυβέρνηση, αφού η ελάχιστη υποχρέωση και καθήκον της Πολιτείας είναι να εξασφαλίζει την απρόσκοπτη μετακίνηση των πολιτών της εντός της χώρας.

Επειδή στην Κρήτη πέραν της ανάγκης μετακίνησης των κατοίκων, υπάρχει και η ανάγκη μεταφοράς στα αγροτικά προϊόντα, τα οποία συμβάλλουν σημαντικά στο εξαγωγικό ισοζύγιο της χώρας.

Επειδή η αγροτική οικονομία και γενικότερα οικονομία της Κρήτης εξαρτάται από την ελεύθερη έλευση πολιτών και εμπορευμάτων προς την υπόλοιπη Ελλάδα και Ευρώπη.

Επειδή ως αγρότες στην Περιφέρεια Κρήτης αισθανόμαστε ΜΗ ασφαλής με την ισχύουσα κατάστασης

Και επειδή δεν είναι η πρώτη φορά που συμβαίνει αυτό,

Σας ενημερώνουμε ότι ήδη έχουν κινηθεί νομικές διαδικασίες με αποδέκτες όλους τους εμπλεκόμενους που δημιουργούν, συντηρούν και δεν αποτρέπουν αυτή την κατάσταση και που έχει σαν συνέπεια την τεράστια οικονομική καταστροφή στους αγρότες της Κρήτης.

Αναμένουμε τις ενέργειες σας για την αντιστροφή αυτής της θλιβερής εικόνας στην Ελλάδα του 2024.

Εκ του ΔΣ

Ο Πρόεδρος Ο Γ. Γραμματέας

Γαϊτάνης Ιωάννης Βιαννιτάκης Μιχαήλ